
Rahu tn 4 maa- ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud Famar- Desi Kinnisvara AS. Detailplaneeringu koostamise eesmärgiks on ehitusõiguse määramine 1 ärihoone ehitamiseks (ehitusalune pind 7500m2, ehitusmaterjalide jae- ja hulgikauplus). Hoone kavandatud kõrguseks on kuni 13m. Planeeringulahendustega tehakse ettepanek 3 krundi liitmiseks ning nendest 1 krundi moodustamine ärimaa sihtotstarbega. Krundile on planeeritud 104 parkimiskohta. Juurdepääs kavandatakse Rahu tänavalt ja Alajaama tänavalt. Samuti moodustatakse riigimaast 3 liiklusmaa ja 1 üldmaakrunt. Samuti lahendatakse maa- ala heakorrastus, täiendatakse kõrg- ja madalhaljastust. Detailplaneering algatati 06.10.2005.a. Narva Linnavolikogu otsusega nr 150/ 63.  Planeeringu vastuvõtmine toimus 27.03.2008.a. Narva Linnavolikogu otsuse nr 74 alusel. Avaliku väljapaneku perioodil 21.04.2008. – 05.05.2008.a. esitati 1 kirjalik ettepanek Narva Auto AS poolt 28.04.2008.a. Osapooled jõudsid omavahel kompromissini ning Narva Auto AS 13.05.2008.a. oma pöördumisega nr 747 võtab tagasi oma 28.04.2008.a. esitatud kirjaliku pretentsiooni.  
Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Rahu tn 4 maa- ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

